ປ. ຣັດເຊຍ ສະເໜີປະຕິຮູບ ດ້ານການເມືອງ
ປະທານາທິບໍດີຣັດເຊຍ ສະເໜີໃຫ້ທຳການປະຕິຮູບ ທາງດ້ານການເມືອງ ໃນຄໍາປາໄສ ລາຍງານກ່ຽວກັບສະພາບ ຂອງປະເທດຊາດ.
ໃນວັນພະຫັດມື້ນີ້ປະທານາທິບໍດີຣັດເຊຍ ທ່ານ Dmitry Medvedev ໄດ້ສະເໜີການປະ ຕິຮູບທາງການເມືອງຮອບໃໝ່ຫລັງຈາກໄດ້ມີການປະທ້ວງຫລາຍໆຄັ້ງໂດຍພວກເດີນຂະ ບວນຫລາຍພັນຄົນກ່ຽວການເລືອກຕັ້ງທີ່ຖືກກ່າວຫາວ່າມີການສໍ້ໂກງຄະແນນສຽງນັ້ນ ໃນລະຫວ່າງການກ່າວຄຳປາໄສ ລາຍງານກ່ຽວກັບສະພາບຂອງປະເທດຊາດ ທີ່ກຸງມົສກູ ທ່ານ Medvedev ກ່າວວ່າຣັດເຊຍຈຳເປັນຕ້ອງມີປະຊາທິປະໄຕທີ່ອະນຸຍາດໃຫ້ປະຊາຊົນ ແຕ່ລະຄົນປະກອບສ່ວນເຂົ້າໃນຂັ້ນຕອນທາງການເມືອງໄດ້ ແຕ່ປາສະຈາກການແຊກແຊງ ຂອງພາຍນອກ ນອກນີ້ແລ້ວທ່ານ Medvedev ຍັງໄດ້ສະເໜີຜ່ອນຜັນລະບຽຕ່າງໆກ່ຽວກັບການລົງທະ ບຽນພັກການເມືອງ ຊຶ່ງທ່ານກ່າວວ່າ ທ່ານສະໜັບສະໜຸນຄໍາສະເໜີຂໍ້ນຶ່ງ ທີ່ພວມໄດ້ຮັບ ການພິຈາລະນາ ໂດຍນາຍົກລັດຖະມົນຕີ Vladimir Putin ທີ່ຈະອະນຸຍາດໃຫ້ ມີການ ເລືອກໂດຍກົງເອົາຜູ້ປົກຄອງລັດ ຖ້າຫາກພວກຖືກສະເໜີຊື່ໄດ້ຮັບການອະນຸມັດໂດຍວັງ ເຄຣມລິນ ທ່ານ  Medvedev ແລະນາຍົກລັດຖະມົນຕີ Putin ຄັດຄ້ານການເລືອກຕັ້ງເອົາສະມາຊິກ ສະພາຜູ້ແທນຄັ້ງເມື່ອວັນທີ່ 4 ທັນວານັ້ນ ຊໍ້າອີກ ມື້ນຶ່ງຫລັງຈາກການເລືອກຕັ້ງເອົາສະມາຊິກສະພາແຫ່ງຊາດທີ່ພວກນັກສັງເກດການນາໆ ຊາດ ແລະພວກຜູ້ນໍາຝ່າຍຄ້ານທັງຫລາຍເວົ້າວ່າ ມີການສໍ້ໂກງຄະແນນສຽງນັ້ນ ພວກປະ ທ້ວງຫລາຍພັນຄົນພາກັນຫລັ່ງໄຫລລົງຖະໜົນຫົນທາງໃນນະຄອນຫລວງມົສກູ ເພື່ອປະ ນາມນາຍົກລັດຖະມົນຕີ Putin ແລະພັກສາມັກຄີຣັດເຊຍຫຼື United Russia ຂອງທ່ານ